จับตา กมธ.งบฯ ถกจัดซื้อเรือดำน้ำ ก่อนลงมติวันนี้ ท่ามกลางเสียงแย้งจากฝ่ายค้าน-ส.ส.ปชป.!
จับตา กมธ.งบฯ ถกจัดซื้อเรือดำน้ำ ก่อนลงมติวันนี้ ท่ามกลางเสียงแย้งจากฝ่ายค้าน-ส.ส.ประชาธิปัตย์!
จับตา กมธ.งบฯ ถกจัดซื้อเรือดำน้ำ ก่อนลงมติวันนี้ ท่ามกลางเสียงแย้งจากฝ่ายค้าน-ส.ส.ประชาธิปัตย์!
26 ส.ค. 2563

ผู้สื่อข่าวรายงานว่า วันนี้ (26 ส.ค.63) คณะกรรมาธิการวิสามัญพิจารณาร่าง พ.ร.บ.งบประมาณรายจ่ายประจำปีงบประมาณ พ.ศ.2564 จะมีการประชุมเพื่อพิจารณาและลงมติโครงการจัดซื้อเรือดำน้ำของกองทัพเรือ 2 ลำ วงเงิน 22,500 ล้านบาท ซึ่งถือเป็นประเด็นที่ค่อนข้างอ่อนไหวต่อการวิพากษ์วิจารณ์ของสังคมเป็นอย่างมากในขณะนี้
ทั้งนี้ ต้องจับตาว่ามติของที่ประชุมคณะกรรมาธิการฯ วันนี้จะออกมาอย่างไร หลังจากที่กองทัพเรือออกโรงแจงเหตุผลและความจำเป็นถึงการจัดซื้อเรือดำน้ำในครั้งนี้ รวมทั้งมติของคณะอนุกรรมาธิการฯ แสดงความเห็นชอบให้เดินหน้าโครงการจัดซื้อเรือดำน้ำด้วยเช่นกัน
ขณะที่ ที่ประชุม ส.ส.พรรคประชาธิปัตย์ มีมติขอให้รัฐบาลชะลอการจัดซื้อเรือดำน้ำออกไปก่อน เนื่องจากประเทศไทยประสบปัญหาวิกฤตเศรษฐกิจจากการแพร่ระบาดของไวรัสโควิด-19 จึงควรนำงบประมาณส่วนนี้มาช่วยเหลือประชาชนเรื่องความเป็นอยู่ ปากท้อง และแก้ไขปัญหาเศรษฐกิจก่อน